Aalborg Stiftstidende, 1842-12-19
"Alt. Mercur fortæller Følgende: "Løverdag den 10de de, havde hos flere Land- og Stads-Valgdistricter i Hertugdømmet Slesvig Deputationer anmeldt sig for at overrække Stænderforsamlingen Takadresser (!). De havde indfundet sig fra Apenrade, Tønder, Eiderstedt og de omliggende Districter. De med talrige Underskrifter forsynede Adresser, der ydede Stænderforsamlingens Virksomhed i dens store Majoritet Anerkjendelse og Tak og bad om dens Beskyttelse for Hertugdømmernes Selvstændigheds Opretholdelse mod de Stemmer, man i den senere Tid har hørt for Danmark, overraktes Forsamlingens Præsident, der i Spidsen for den større Deel af dens Medlemmer, modtog Deputationerne i den Ravenske Gjæstgivergaard. Den af de forskjellige Deputationer valgte Taler, Apotheker Petersen fra Apenrade, udtalte i en velordnet (1) Tale for Præsidenten og Forsamlingen det Sindelag, der bevægede de forskjellige Districters Vælgere til at frembære Adresserne, hvorpaa Præsidenten takkede i sit og, som han turde antage, i Forsamlingens Navn. Efter et af 300 Personer bivaanet Festmaaltid i den Lorenzenske Sal satte sig om Aftenen et af Byen Slesvigs Borgere og Jndvaanere foranstaltet Fakkeltog i Bevægelse, til hvilket Medlemmerne af Stænderforsamlingen, Valgdistricternes Delegerede ved denne Leilighed, mange Landmænd fra Omegnen og endeel Personer fra Eckernførde og Rendsborg sluttede sig. Toget drog med Musik fra Døvstummeinstitutet ) til det store Torv, hvor der sluttedes Kreds og udbragtes følgende "Leve For Hs. Maj. Kon gin, vor Hertug, for det dyrebare Fædreland Slesvig=Holsteen" samt for de Medlemmer af den slesvigske Stænderforsamling, der arbeidede kraftigt og mandigt for Opretholdelsen, af Hertugdømmernes Selvstændighed og Rettigheder." Den ene af de fornylig fra Kjøbenhavns Stokhuus undvegne Staver, Wiig, har, ifølge "Hels. Av.", i Ledtog med med en Anden, formodentlig den ligeledes sammestedsfra bortløbne Slave Møller, gjort Jndbrud, Natten til den 16de, hos Bager Stein i Helsingør. Bageren, som itide mærkede, at Nogen var i Boutikken, begav sig derind og kastede sig strax over Tyven, med hvem han brødes i længere Tid, indtil paa hans Anskrig en Vægter og Flere kom ham tilhjælp igjennem den af Konen imidlertid aabnede Gadedør, hvorpaaa Tyven, der havde faaet et betydeligt Saar i Hovedet af Vægteren, blev arresteret. Hans Kammerat, som var posteret ved det aabne Vindue, medens Wiig brød ind, flygtede saasnart han mærkede Allarmen. Atter inat, hedder det i "Helf. Av.", af 14de ds., er begaaet et dristigt Tyveri i Helsingør, nemlig hos Borgmesteren, Etatsr. Stenfeldt. Tyvene ere fra Haven, ved at udtage en Rude, trængte ind i Comptoiret og have der opbrudt 2 Skuffer i en Pult, samt derpaa i et andet Værelse ligeledes opbrudt et Schatol og borttaget endeel Klædningstykker, Tobakspiber m.m. Contante Penge havde de imidlertid ikke forefundet. Anledningen til dette Jndbrud har uden at Tvivl været Forventning om, at sætte sig i Besiddelse af et betydeligt Beløb, over 12,000 Rbd., som, ankommet med Posten igaar fra Kjøbenhavn til den herværende Sparekasse, blev tilstillet Stenfeldt igaar Aftes, men som han ikke ønskede at have i sit Hjem om Natten og derfor remittere de til Postcomptoiret.